b'\n_START_ARTICLE_\nSun Yat-sen-universitetet\n_START_PARAGRAPH_\nSun-Yat-sen-universitetet (forenklet kinesisk: \xe4\xb8\xad\xe5\xb1\xb1\xe5\xa4\xa7\xe5\xad\xa6, tradisjonell kinesisk: \xe4\xb8\xad\xe5\xb1\xb1\xe5\xa4\xa7\xe5\xad\xb8, pinyin: Zh\xc5\x8dngsh\xc4\x81n D\xc3\xa0xu\xc3\xa9) er et universitet i provinsen Guangdong i Folkerepublikken Kina. Dets hovedcampus er i  Haizhu, en s\xc3\xb8rlig bydel i Guangzhou. Det har ogs\xc3\xa5 undervisningssteder to andre steder i  Guangzhou. Det har ogs\xc3\xa5 en campus i Zhuhai, byprefekturet som ligger opp imot Macao._NEWLINE_Universitetet g\xc3\xa5r for  v\xc3\xa6re ett av S\xc3\xb8rkinas aller beste, og rangeres blant de ti beste i Fastlands-Kina. Over 36\xc2\xa0000 studenter er innskrevet ved universitetet.\n_START_SECTION_\nHistorie\n_START_PARAGRAPH_\nSun-Yat-sen-universitetet ble grunnlagt i 1924 av Sun Yat-sen, men het da Det nasjonale Guangdong-universitetet (\xe5\x9b\xbd\xe7\xab\x8b\xe5\xb9\xbf\xe4\xb8\x9c\xe5\xa4\xa7\xe5\xad\xa6). Etter Suns d\xc3\xb8d (1925) ble navnet endret til det n\xc3\xa5v\xc3\xa6rende i 1926.Dets f\xc3\xb8rste campus l\xc3\xa5 i bydelen Shipai (\xe7\x9f\xb3\xe7\x89\x8c) \xc3\xb8st i Guangzhou. I begynnelsen av 1950-\xc3\xa5rene ble universitetet sl\xc3\xa5tt sammen med Lingnanuniversitetet.\n_START_SECTION_\nS\xc3\xb8rcampus\n_START_PARAGRAPH_\nEtter fusjonen med Lingnanuniversitetet ble Sun-Yat-sen-universitetet flyttet til dets campus i Kangle Yuan (\xe5\xba\xb7\xe4\xb9\x90\xe5\x9b\xad). Det kalles n\xc3\xa5 universitetets s\xc3\xb8rcampus. Det ligger i bydistriktet Haizhu.\n_START_SECTION_\nZhuhai-campus\n_START_PARAGRAPH_\nI 2000 ble det startet en campus i Tangjia i byen Zhuhai. Dette er blitt universitetets st\xc3\xb8rste campus, og dekker et stort omr\xc3\xa5de p\xc3\xa5 3,48\xc2\xa0km\xc2\xb2 (vel over det dobbelte av s\xc3\xb8rcampus i Guangzhou). Det har faktisk bare ett eneste undervisningsbygg, men det er til gjengjeld 500 meter langt. Byen Zhuhai stilte det store omr\xc3\xa5det gratis til disposisjon for \xc3\xa5 f\xc3\xa5 universitetsavdelingen dit.\n_START_SECTION_\nNordcampus\n_START_PARAGRAPH_\nI 2001 fusjonerte Sun-Yat-sen-universitetet for medisin med Sun-Yat-sen-universitetet. Dermed oppstds nordcampus i Guangzhou.\n_START_SECTION_\n\xc3\x98stcampus\n_START_PARAGRAPH_\nI 2004 ble \xc3\xb8stcampus i Daxuecheng (\xe5\xa4\xa7\xe5\xad\xa6\xe5\x9f\x8e; \xc2\xabuniversitetsbyen\xc2\xbb) grunnlagt. Det ligger i bydelen  Panyu. Likesom universitets bibliotek i Zhuhai er biblioteket i \xc3\xb8stcampus arkitektonisk formet som en oppsl\xc3\xa5tt bok.'